РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 34

от заседание на комисия „Управление на собствеността”
към Пленума на Висшия съдебен съвет, проведено на 13.11.2019 г.

Днес, 13.11.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Стефан Гроздев
                                                                                       Олга Керелска 
                                                                                       Огнян Дамянов
Боян Новански 

 	ОТСЪСТВА: Пламена Цветанова.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“, Анжела Цветанова - старши експерт - юрисконсулт в отдел „Управление на собствеността“, Надежда Петрова - старши експерт - икономист в отдел „Управление на собствеността“, Надя Горгорова - младши експерт-икономист в отдел „Управление на собствеността“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1.ОТНОСНО: Писмо рег. № 13181/04.11.2019г. от административния ръководител на Районен съд гр. Гоце Делчев за определяне на представител от дирекция „Управление на собствеността на съдебната власт“ за участие в състава на комисия за обществена поръчка с предмет „Изграждане на вътрешен асансьор в сграда с идентификатор 17395.501.1089.2, за осигуряване на достъпна среда, намиращ се в УПИ I – 1089, кв. 125, гр. Гоце Делчев, община Гоце Делчев, област Благоевград“, по публикувана обява за обществена поръчка на стойност по чл. 20, ал. 3 от ЗОП, с ID: 9093811 от 23.01.2019 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ОПРЕДЕЛЯ ………………………………… за редовен член на комисията за провеждане на обществена поръчка с предмет „Изграждане на вътрешен асансьор в сграда с идентификатор 17395.501.1089.2, за осигуряване на достъпна среда, намиращ се в УПИ I - 1089, кв. 125, гр. Гоце Делчев, община Гоце Делчев, област Благоевград“.
1.2.ОПРЕДЕЛЯ ………………………………. за резервен член на комисията за провеждане на обществена поръчка с предмет „Изграждане на вътрешен асансьор в сграда с идентификатор 17395.501.1089.2, за осигуряване на достъпна среда, намиращ се в УПИ I - 1089, кв. 125, гр. Гоце Делчев, община Гоце Делчев, област Благоевград“.
1.3. ИЗПРАЩА решението по т. 1.1 и т. 1.2. от настоящия протокол на Главния секретар на ВСС и на административния ръководител на Районен съд гр. Гоце Делчев.

	2.ОТНОСНО: Съгласуване на документация за провеждане на обществена поръчка с предмет: „Строително – монтажни работи по изграждане на външни асансьори на Съдебната палата – гр. София, бул. „Витоша“ № 2“, по писмо рег. № ВСС-7442/23.10.2019г. от г-жа Светла Димитрова, заместник председател на Върховен касационен съд.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

 	2.1. ПРИЕМА становището на  отдел „Обществени поръчки“, дирекция „Правна“ и отдел „Инвестиции в строителството“,  дирекция „Управление на собствеността на съдебната власт“ на  АВСС.
          2.2. СЪГЛАСУВА документацията за провеждане на обществена поръчка с предмет: „Строително-монтажни работи по изграждане на външни асансьори на Съдебна палата – гр.София, бул. „Витоша“ № 2“, по писмо рег. №ВСС-7442/23.10.2019 г. от г-жа Светла Димитрова -  заместник - председател на Върховния касационен съд, с направените препоръки.
2.3. ИЗПРАЩА решението по т. 2.2 от настоящия протокол ведно със становището на отдел „Обществени поръчки“, дирекция „Правна“ и отдел „Инвестиции в строителството,  дирекция „Управление на собствеността на съдебната власт“ на  АВСС, на г-жа Светла Димитрова – заместник - председател на Върховния касационен съд.

- Текущи ремонти:

3.ОТНОСНО: Писмо с рег. № ВСС-13172 от 04.11.2019г. от и.ф. председател на Окръжен съд гр. Стара Загора с искане за отпускане на средства за авариен ремонт на котел от отоплителна инсталация в сградата на Съдебната палата.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1. Извършването на разход за авариен ремонт на котел от отоплителната инсталация в сградата на Съдебната палата в гр. Стара Загора е необходим и  целесъобразен. Стойността на разхода е определена в размер на 576,00 лева с ДДС, съгласно оферта на „Енергия – КК“ ООД, гр. Стара Загора, осигуряваща абонаментно обслужване на отоплителната инсталация. Средствата следва да се отпуснат по § 10-30 „Текущи ремонти“.

	Мотиви: При обследване и подготовка на отоплителната инсталация за зимния период е установена пукнатина в корпуса на единия котел. При направен оглед, съвместно с представител на фирма „Енергия – КК“ ООД, гр. Стара Загора – поддържаща отоплителната инсталация, е установен теч от пукнатина на корпуса на котела и сцепена пламъчна тръба. Предвид предстоящия отоплителен сезон е необходимо да се предприемат незабавни действия за авариен ремонт на повредения котел. Представена е оферта на стойност 576,00 лева с ДДС от фирма „Енергия – КК“ ООД, гр. Стара Загора, поддържаща отоплителната инсталация, работеща на природен газ.

	3.2. ИЗПРАЩА решението по т. 3 от настоящия протокол на Комисия „Бюджет и финанси“, за корекция на бюджета на Окръжен съд – Стара Загора.

-	Управление на собствеността:

4. ОТНОСНО: Поземлен имот /ПИ/ с идентификатор 65231.918.98 и площ 17959 кв.м., находящ се в Софийска област, община Самоков, к.к. „Боровец“, застроен с почивна база „Боровец“, за нуждите на Прокуратурата на Република България.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на Лидия Кирилова – главен експерт в отдел „Управление на собствеността“, дирекция „Управление на собствеността на съдебната власт“. 

4.2. ПРЕДЛАГА на Пленума на Висшия съдебен съвет да вземе следното решение: 

УПЪЛНОМОЩАВА представляващия Висшия съдебен съвет /ВСС/ да отправи искане до областния управител на Софийска област, с копие до министъра на земеделието, храните и горите, за започване на процедура по реда на чл. 17, ал. 2, чл. 15, ал. 1 и ал. 2, изр. второ от ЗДС, във връзка с чл. 6, ал. 3 от ППЗДС и § 6, ал. 2, изр. второ от ПЗР към Закона за горите, за предоставяне безвъзмездно право на управление на ВСС, за нуждите на Прокуратурата на Република България /ПРБ/, върху недвижим имот – частна държавна собственост, представляващ ПИ с идентификатор 65231.918.98 и площ 17858 кв.м., находящ се в обл. Софийска, общ. Самоков, к.к. „Боровец“, застроен с почивна база „Боровец“.

4.3. ВНАСЯ предложението като редовна точка в следващото редовно заседание на Пленума на Висшия съдебен съвет.

5. ОТНОСНО: Изменение на решение по т. 39 от протокол № 16/25.05.2017г. на ПВСС, изменено и допълнено с решение по т. 86 от протокол № 21/19.07.2018г. на ПВСС за разпределяне на ползването на недвижимите имоти – частна държавна собственост за жилищни нужди на ОСВ и възлагане на правото на стопанисване на съответните им административни ръководители.
Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада от Анжела Цветанова – старши експерт-юрисконсулт в отдел „Управление на собствеността“, дирекция „Управление на собствеността на съдебната власт“.

5.2. ПРЕДЛАГА на Пленума на Висшия съдебен съвет да вземе следното решение, 

На основание чл. 387 и чл. 388, ал. 1 от Закона за съдебната власт, във връзка с чл. 2, б. „б“ и б. „в“ от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди, изменя и допълва решение по т. 39 от протокол № 16/25.05.2017 г. на Пленума на ВСС, изменено и допълнено с решение по т. 86 от протокол № 21/ 19.07.2018 г. на ПВСС за разпределяне на ползването на недвижимите имоти – частна държавна собственост за жилищни нужди на органите на съдебната власт и възлагане на правото на стопанисване на съответните им административни ръководители по следния начин:

5.2.1. В раздел І, т. 12. На Прокуратурата на Република България се добавя следния текст:
„- апартамент № 90, намиращ се в гр. Варна, ж.к. „Възраждане“, бл. 21, вх. 1, ет. 16;
 - апартамент № 7, намиращ се в гр. София, район „Оборище”,                       ул. „Калиманци” № 7, ет. 2.“

Мотиви: Писма рег. № ВСС-346/11.01.2019 г. и № ВСС-12311/ 23.10.2019 г. от главния прокурор на Република България с отправени предложения за включване в жилищния фонд на ВСС и разпределяне за ползване и стопанисване от ПРБ на цитираните жилища.

5.2.2. В раздел IIІ. Ползването и стопанисването на изброените по-долу ведомствени жилища остават в правомощията на Висш съдебен съвет, се добавя следния текст:
„- апартамент № 13, намиращ се в гр. София, р-н „Триадица“,          бул. „Патриарх Евтимий“ № 45, ет. 4; 
- апартамент № 68, намиращ се в гр. София, р-н „Студентски“, ж.к. „Дървеница“, бл. 9, вх. Г, ет. 2.“ 

Мотиви: Решение по т. 64 от протокол № 12/26.04.2018 г., заповеди             № РД-04-006/12.04.2018 г. и № РД-04-007/12.04.2018 г. на областния управител на област София, договори рег. № ВСС-5494/15.05.2018 г. и              рег. № ВСС-5497/15.05.2018 г., сключени между областния управител на област София и ВСС и предавателно-приемателни протоколи от  11.06.2018 г., с които се предоставят безвъзмездно за управление на ВСС горецитираните недвижими имоти – частна държавна собственост за жилищни нужди на ВСС.

5.2.3. ИЗПРАЩА решението по т. 5.2.1. на главния прокурор на Република България на разпореждане ведно с копия от съхраняваната в дирекция „Управление на собствеността на съдебната власт“ документация за ведомствените жилища.

5.3. ВНАСЯ предложението като редовна точка в следващото редовно заседание на Пленума на Висшия съдебен съвет.

6. ОТНОСНО: Проект на решение за предприемане на действия по отписвана от баланса на ВСС на имот – частна държавна собственост, представляващ апартамент № 13 в гр. Плевен, ж.к. „Дружба“, бл. 133, вх. А, ет. 4 и за завеждане в баланса на ВСС на имот – публична държавна собственост с идентификатор 73626.506.486.1.13, в гр. Търговище, бул. „Митрополит Андрей“ № 51.
Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада от Анжела Цветанова – старши експерт-юрисконсулт в отдел „Управление на собствеността“, дирекция „Управление на собствеността на съдебната власт“.   

6.2. ПРЕДЛАГА на Пленума на Висшия съдебен съвет да вземе следните решения: 

6.2.1. ВЪЗЛАГА на дирекция „Бюджет и финанси“, на основание чл. 389 от Закона за съдебната власт, да предприеме съответните действия по отписване от баланса на ВСС на недвижимия имот – частна държавна собственост, предоставен безвъзмездно за управление на Висш съдебен съвет за нуждите на Бюро по защита при главния прокурор, находящ се в гр. Плевен, ж.к. „Дружба“, бл. 133, вх. А, ет. 4, представляващ: апартамент № 13, със застроена площ 58,53 кв. м, състоящ се от две стаи, кухня, баня с клозет, заедно с принадлежащото му избено помещение № 22, както и 1,302% идеални части от общите части на сградата и правото на строеж, съставляващ самостоятелен обект в сграда с идентификатор 56722.667.869.1.13 по кадастралната карта и кадастралните регистри на гр. Плевен. 

6.2.2. ВЪЗЛАГА на дирекция „Бюджет и финанси“, на основание чл. 12, ал. 2 от Правилника за прилагане на Закона за държавната собственост, да предприеме съответните действия по завеждане в баланса на ВСС на недвижимия имот – публична държавна собственост, находящ се в гр. Търговище, бул. „Митрополит Андрей“ № 51, представляващ самостоятелен обект в сграда с идентификатор 73626.506.486.1.13 по кадастралната карта и кадастралните регистри на гр. Търговище, със застроена площ 48,25 кв.м, разположен на пети етаж в сграда № 1, построена в поземлен имот с идентификатор 73626.506.486, заедно със съответните идеални части от общите части на сградата и от правото на строеж.

6.3. ВНАСЯ предложението като редовна точка в следващото редовно заседание на Пленума на Висшия съдебен съвет.

7. ОТНОСНО: Изменение на решение по т. 26 от протокол № 13/13.06.2019г. на ПВСС.
Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада от Анжела Цветанова – старши експерт-юрисконсулт в отдел „Управление на собствеността“, дирекция „Управление на собствеността на съдебната власт“. 

7.2. ПРЕДЛАГА на Пленума на Висшия съдебен съвет да вземе следното решение: 

7.2.1. ИЗМЕНЯ решение на Пленума на Висшия съдебен съвет по                т. 26 от протокол № 13/13.06.2019 г., по следния начин:
- текстът „за безвъзмездно предоставяне на недвижими имоти – частна държавна собственост в управление на Пленума на ВСС за нуждите на Върховен административен съд“ се замени с „за учредяване на безвъзмездно срочно право на ползване на недвижими имоти на Висш съдебен съвет, за нуждите на Върховен административен съд“ ;
- след текста „представляващи 3 /три/ броя апартаменти на територията на гр. София“ да се допълни „по реда на чл. 11, т. 10 от Правилника за реда за упражняване правата на държавата в търговските дружества с държавно участие в капитала 
7.2.2. За решението по т. 7.2.1. да бъдат уведомени управителя на „Агенция дипломатически имоти в страната“ ЕООД и министъра на външните работи.

7.3. ВНАСЯ предложението като редовна точка в следващото редовно заседание на Пленума на Висшия съдебен съвет.

8. ОТНОСНО: Изпълнение на решение по т. 27 от протокол № 15/11.07.2019г. и т. 19.2. от протокол № 23/10.10.2019 г. на ПВСС.

Приложение: Доклади от Надежда Петрова - старши експерт - икономист в отдел „Управление на собствеността“, дирекция „УССВ“ и Надя Горгорова – младши експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА за сведение доклада от Надежда Петрова – старши експерт-икономист и Надя Горгорова – младши експерт в дирекция „УССВ“ относно информация за имоти, предоставени за нуждите на органите на съдебната власт, които не се ползват по предназначение и за които са подадени декларации по чл. 71, т. 2 от ЗМДТ и по Наредбата за определяне и администриране на местни такси и цени на услуги.
  8.2. ИЗПРАЩА доклада по т. 8.1 на Комисия „Бюджет и финанси“, за сведение. 
8.3. ВНАСЯ доклада по т. 8.1 в следващото редовно заседание на Пленума на Висшия съдебен съвет, за сведение. 

9. ОТНОСНО: Изпълнение на решение по т. 18 от протокол № 33 от заседание на КУС, проведено на 30.10.2019г. и във връзка с писмо рег. № ВСС-13090/31.10.2019г. от председателя на Върховен административен съд.

Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на Стефка Инджова – директор на дирекция „Управление на собствеността на съдебната власт“ относно изпълнението на решение по т. 18 от протокол № 33 от заседанието на Комисия „Управление на собствеността“, проведено на 30.10.2019 г.

9.2. КАНИ председателя на Върховния административен съд на следващо заседание на Комисия „Управление на собствеността“, насрочено за 27 ноември 2019 г., сряда, от 10,30 часа, зала 512 в сградата на Висшия съдебен съвет, във връзка с обсъждане на предложението му, съдържащо се в писмо с рег. № ВСС-13090/31.10.2019 г.

10. ОТНОСНО: Изпълнение на решение по т. 13.3. от протокол № 33 от заседание на КУС, проведено на 30.10.2019г., за разработване и предложение на проект на регистър на ремонтите и/или обзавеждането на сградния фонд на съдебната власт.

Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на Стефка Инджова – директор на дирекция „Управление на собствеността на съдебната власт“ в АВСС, за сведение.

10.2. ОДОБРЯВА предложения проект на регистър на текущите ремонти и/или обзавеждане на сградния фонд.

-	Разни

                               
11. ОТНОСНО: Организационни въпроси, свързани с дейността на Комисия «Управление на собствеността» към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. НАСРОЧВА следващото заседание на Комисия „Управление на собствеността” към Пленума на Висшия съдебен съвет да се проведе на 27 ноември 2019 година, сряда, от 10,30 часа, зала 512.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ